Trifingra mevo

La Trifingra mevo (Rissa tridactyla) estas specio de marbirdoj de la familio de mevoj aŭ Laredoj. Ĝi estas konata en Nordameriko kiel Nigrakrura trifingra mevo, sed en Eŭropo, kie ĝi estas la ununura membro de tiu genro, ĝi estas plej ofte konata kiel rekte Trifingra mevo.

 Aspekto 
Plenkreskuloj estas mezgranda birdo de ĉirkaŭ 38 ĝis 41 cm longaj kun enverguro de 90 ĝis 108 cm kaj pezo de 300 ĝis 500 g. Ili havas (per tre puraj koloroj) blankajn kapon kaj korpon, grizajn dorson kaj flugilojn kun 'tre nigraj pintoj sen iom da blanko. La kruroj estas nigraj kaj la beko tute flava sen ruĝa pinta makulo. Kelkaj ekzempleroj havas rozgrizajn aŭ ruĝecajn krurojn kio alvenigas al konfuzo kun la samgenra Ruĝkrura mevo. Vintre ili atingas grizajn makulon malantaŭ la okulo kaj mezkolumon.

Junuloj diferenciĝas el plenkreskuloj pro nigra flugilstrio kun formo de litero 'W' simila al tiuj de junuloj de Rozmevo aŭ Pigmea mevo kaj pli da blanko malantaŭe, krom la malantaŭohula makulo kaj nigra finstrio en vosto.

 Disvastiĝo kaj kutimoj 
Tiu holarktisa specio reproduktiĝas en marbordoj de la norda Pacifiko kaj norda Atlantiko, plej ofte en Norda Ameriko -sudokcidenta Alasko, nordorienta Kanado kaj Gronlando- kaj Eŭropo -Islando, Britio, norda Francio, Skandinavio, nordokcidenta Rusio kaj nordorienta Siberio-. Ĝi vintras en maro en pli sudaj latitudoj ĝis Mediteraneo, sed la plej sudaj restas loĝantaj.

Ĝi reproduktiĝas en grandaj kolonioj en klifoj kaj tie la specio estas tre bruema. Tiu nestado en klifoj inter mevoj okazas nur en la genro Rissa. Tiuj kapablas uzi la plej krutajn partojn de vertikalaj klifoj, kiel ĉe insulo Staple en insularo Farne (Hogan, 2005). La ino demetas unu aŭ pli ofte du punktecajn sablokolorajn ovojn en tiu granda nesto kovrita kun musko aŭ algoj. La idoj estas blankaj ĉar ili ne bezonas kamufladon disde predantoj kaj ne vagas el nesto kiel la mevoj de la genro Larus pro evidentaj kialoj sekurecaj, sed tute male restas tie pli ol unu monato.

Estas pli ol 2 milionoj da paroj nur en Eŭropo.

Ili estas fiŝomanĝantaj, kaj estas pli enmara (pelaga) ol la mevoj de la genro Larus for de la reprodukta sezono. Ili ne manĝas en rubejoj kiel aliaj mevoj, sed ja profitas la forĵetaĵojn de fiŝŝipoj. Preskaŭ neniam estas en internaj teritorioj. Pro siaj mallongaj kruroj, la specio apenaŭ piediras sed povas pli facile manovri inter klifoj kaj rokoj.

Ili vivas ĝis 21 jarojn.
 Subspecioj 
Estas du rasoj de Trifingra mevo:

 Rissa tridactyla tridactyla en la Norda Atlantiko, kiu estas la ununura mevo inter ĉiuj el la Laredoj kiu havas nur tre etan aŭ eĉ nenian malantaŭan fingron.
 Rissa tridactyla pollicaris en la Norda Pacifiko, kiu (kiel la latina nomo pollex, polekso aŭ dikfingro, indikas) havas normalan malantaŭan fingron.

Bildaro

 Referencoj 

Literaturo

 Seabirds de Harrison, ISBN 0-7470-1410-8
 Roger Peterson kaj aliaj, Guia de campo de las aves de España y de Europa, Omega, Barcelona.
 C.Michael Hogan, Ecology of Staple Island, Lumina Press, Aberdeen (2005)

 Eksteraj ligiloj 
 Trifingra mevo - Rissa tridactyla  Birdidentigejo USGS Patŭent 
 Informaro pri specio Trifingra mevo - Laboratorio Cornell pri Ornitologio
 Informaro kaj fotoj de Trifingra mevo - Birdoj kaj birdumo ĉe Suda Dakoto
 Franclingva ejo pri Trifingra mevo
 Anglalingva ejo pri Trifingra mevo

Kategorio:Mevoj
Kategorio:Ĥaradrioformaj
Kategorio:Nearktisa faŭno
Kategorio:Palearktisa faŭno
Kategorio:Holarktisa faŭno